***Apstiprinu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***PA ”Saulkrastu kultūras un sporta centrs”***

***direktora p.i. J.Krūmiņa***

***Saulkrastos, 2018. gada 20. jūnijā***

**Skriešanas sacensības**

**Stadiona aplis 2018**

**NOLIKUMS**

**Organizators:**

Sacensības organizē Saulkrastu novada pašvaldības aģentūra „Saulkrastu kultūras un sporta centrs” sadarbībā ar SIA „Aizvēji”. Galvenais tiesnesis Ingmārs Vaiders.

**Mērķis:** popularizēt Zvejniekciema stadionu un veicināt Saulkrastu novada iedzīvotājus nodarboties ar sportu brīvā dabā

**Uzdevumi:**

- noskaidrot ātrāko Zvejniekciema stadiona apļa skrējēju 2018.gadā;

- popularizēt Zvejniekciema stadionu un iespējas tajā nodarboties ar dažādiem sporta veidiem;

- radīt sacensību garu un aicināt novadniekus vairāk nodarboties ar skriešanas sportu.

**Vieta:** Zvejniekciema stadions Bērzu aleja 7, Zvejniekciems, Saulkrastu pagasts, Saulkrastu novads.

**Laiks:** apli varēs noskriet 9.jūlijā no 18.00 līdz 19.00.

**Dalībnieki:** sacensībās drīkst piedalīties jebkurš. Dalībniekiem, kuri ir jaunāki par 18 gadiem, jāuzrāda vecāku atļauja, lai piedalītos sacensībās.

**Sacensību noteikumi:** sacensību dalībnieks pats atbild par savu fizisko sagatavotību, pirms skrējiena dalībnieks ar parakstu apliecina savas veselības atbilstību dalībai sacensībās. Viens dalībnieks var skriet stadiona apli (375 m) 2 reizes. Skrējienu drīkst uzsākt gan ar augsto, gan zemo startu. Dalībnieks uzsāk skrējienu pēc starta signāla - svilpes. Ja dalībnieks skrējienu uzsācis pāragri, viņam tiek dots signāls, ka jāatgriežas starta pozīcijā un starts jāatkārto.

Skrējiens ir pabeigts, kad skrējējs ar krūtīm (nevis ar galvu, kāju vai roku) sasniedz finiša līnijas tuvākās malas vertikālo plakni.

**Vērtēšana:** Apļa laiku ar taimeri uzņem sacensību galvenais tiesnesis - Ingmārs Vaiders. Vērtēšana notiek četrās grupās – sievietes, vīrieši, jaunieši (13 – 18 gadi) un bērni (10 – 13 gadi).

**Uzvarētāju apbalvošana:** Apbalvoti tiek katras grupas pirmo trīs vietu ieguvēji ar naudas balvu no SIA "Aizvēji” un sporta apbalvojumiem (medaļām) no PA „Saulkrastu kultūras un sporta centrs”. Apbalvošana notiks 9.jūlijā plkst. 19.30 Zvejniekciema stadionā.

*(I. Vaiders) 26279727*